[{"text_idx": "#000000", "text": "Pikaaegsed kogemused aedade valmistamise ja paigaldamise vallas aitavad leida Teile sobiva lahenduse ning selle ellu viia."}, {"text_idx": "#000001", "text": "Allja\u0308rgnevalt toome va\u0308lja enim levinud aedade tu\u0308u\u0308bid ning nendega kaasnevad plussid ja miinused, et saaksite tutvuda vo\u0303imalike lahendustega, mis vastavad ko\u0303ige enam Teie vajadustele."}, {"text_idx": "#000002", "text": "Puitaedade puhul kasutatakse liigitamisel enamasti kahte eri tu\u0308u\u0308pi - vertikaalsed ja horisontaalsed puitaiad."}, {"text_idx": "#000003", "text": "Vertikaalsed puitaiad on klassikaline valik, mis sobivad paljude maja tu\u0308u\u0308pidega. Nende eluiga pikendab u\u0308lemise kaitseliistu paigaldamine."}, {"text_idx": "#000004", "text": "Horisontaalsed puitaiad vo\u0303imaldavad pakkuda suuremat privaatsust ja mu\u0308ra summutamist, kuna neid on vo\u0303imalik paigaldada topeltlaudisega.Viimistlusena on vo\u0303imalik valida naturaalse, immutatud ning va\u0308rvitud puidu vahel.Postidena on vo\u0303imalik kasutada metallist ja kivist poste."}, {"text_idx": "#000005", "text": "Vo\u0303rkaiad on enamasti valmistatutud traadist ning ehituse poolest jagunevad keevisvo\u0303rkudeks (kokku keevitatud) ning punutud vo\u0303rkudeks. Viimistluses on vo\u0303imalik valida kuumtsingitud ja PVC kattega lahenduste vahel."}, {"text_idx": "#000006", "text": "Vo\u0303rkaia eelisteks on kiire paigaldus, soodne hind ja ilmastikukindlus. Puudusteks on mu\u0308rakaitse puudumine, madalam koormuse talumine ning ta ei paku privaatsust."}, {"text_idx": "#000007", "text": "Punutud vo\u0303rkaia paigaldamisel kasutatakse pingutustraati (kogus oleneb aia ko\u0303rgusest) mis kinnitatakse postide ku\u0308lge."}, {"text_idx": "#000008", "text": "Keevisvo\u0303rkaia paigaldamisel kasutatakse spetsiaalseid klambreid (kogus oleneb aia ko\u0303rgusest), mida pingutatakse spetsiaalsete tangidega."}, {"text_idx": "#000009", "text": "Keevispaneelaia paigaldamine on kiire, kuna kasutatakse valmis lahendust. Paneelide paigaldamisel kasutatakse spetsiaalseid poste, kuhu paneelid sobituvad. Nende eeliseks on suurem koormuse talumine, mis tagab suurema kindluse vandaalitsemise vastu, kuid vo\u0303rreldes tavalise vo\u0303rkaiaga on nende maksumus ko\u0303rgem."}, {"text_idx": "#000010", "text": "Loomavo\u0303rke saab paigaldada metallpostidele vo\u0303i puitpostidele ning need aitavad hoida loomad ettema\u0308a\u0308ratud alal."}, {"text_idx": "#000011", "text": "Puurivo\u0303rke kasutatakse va\u0308ikeloomade puuride ehitamisel."}, {"text_idx": "#000012", "text": "Metallaiad on kvaliteetsed, vastupidavad ja dekoratiivsed piirded. Ta\u0308nu paljudele erinevatele kujundustele on nad sobilikud erinevate hoonete puhul. Lisaks saab neid kaunistada erinevate sepistega, mis annavad aiale juurde isikupa\u0308ra."}, {"text_idx": "#000013", "text": "Meie poolt paigaldatavad metallaiad on kuumtsingitud ning viimistletud pulberva\u0308rviga (va\u0308rv vastavalt Kliendi soovile)."}, {"text_idx": "#000014", "text": "Peamised valikud sokli ehitamisel on lintvundamendi vo\u0303i betoonist moodulsokli kasutamine."}, {"text_idx": "#000015", "text": "Sokkel annab aiale pikema eluea, muudab va\u0308limuse esindlikumaks, lihtsustab haljastuse hooldamist ning lemmikloomad ei pa\u0308a\u0308se piiretest la\u0308bi."}, {"text_idx": "#000016", "text": "Moodulsokli jaoks on ta\u0308napa\u0308evased postid varustatud spetsiaalsete aasadega, mis tagavad kiire paigaldamise."}]